Kiliapiilani. 247 



waho o ka hale, uwe ae la me ka leo nui loa, liaalele i ke kapa, kuu i kalii hilahila, a 

 ua like o Piikea ia wa me he pupule la, ka ulala. Ma keia uwe ana o Piikea, he manao 

 a me ka noonoo kona, i mea e ikaika ai ka manao i loko o kana kane o Umi. 



A pan ka Piikea uwe ana, ninau mai la o Umi: "Heaha kou mea i uwe ai me 

 ka leo nui, a me kou kuu ana i kou wahi hilahila?" I aku o Piikea: "No ka nui o 

 ko'u aloha i ko'u kaikunane; akahi no maua a halawai kino, a no ko'u lohe ana mai 

 nei i ka hana ino o kona kaikuaana, o Piilani, ia ia; nolaila, nui ko'u aloha, a o ia ke 

 kumu o ko'u kuu ana i ko'u mai nona. Nolaila, e pono e kii kaua e kaua ia ia." A 

 lohe o Umi, olelo aku la ia ia Piikea: "Aole paha e pono kaua ke kii e kaua ia Piilani, 

 no ka mea, o kou kaikunane ponoi no ia, aole he pili aoao, a hanauna hoi." I aku o 

 Piikea ia Umi : "Ina aole oe e ae mai i ka'u e koi aku nei ia oe, e kii kaua e kaua ia 

 Piilani, alalia, ua oi ka pono o kuu make mamua o kuu ola ana." Ma keia olelo a 

 Piikea, manao iho la o Umi, he mea pono ole ia ia ke hoole i ka olelo a kana wahine, 

 nolaila, o ka ae ka pono loa. Ia wa, olelo aku la o Umi i kona man hoakuka kaua, oia 

 o Omaokamau, Piimaiwaa, Koi, e hoomakaukau i na waa, no ka holo i Maui e kaua ai 

 me Piilani. 



Aohe makau o keia mau kanaka ekolu, ua aa lakou e holo i Maui e kaua ai, aka, 

 o ke 'lii o Umi, ua hopohopo ia no Imaikalani, no ka mea, he kanaka akamai loa ia i 

 ke koa, ka 00 ihe, a he kanaka ikaika loa, oia ko oi ma Maui, i loko o ia kau, a o ke 

 keia ia mai Hawaii a Niihau. 



Ia wa, ui ae o Umi i kana kahuna akamai, kaiilana, oia o Kaoleioku: "Pehea 

 keia holo i Maui e kaua me Piilani?" I aku o Kaoleioku: "E ke 'Hi e, e holo no oe e 

 kaua ia Maui, aole alii nana oe e kaua mai; he kaua na ka makaainana, pio no ia oe, 

 aole e eha ka ili." 



A lohe o Umi i keia mail olelo a kona kahuna mana, a Kaoleioku, oluolu iho la 

 ia. Kena ae la o Umi i na alii aimoku o Hawaii, e makaukau na waa, a me na kanaka 

 a pau loa, a akoakoa ma kahi hookahi, he mau anahulu i hala, ua makaukau na waa a 

 me na kanaka. Ua olelo ia, aole e pau i ka helu no ka nui loa. 



MOKUNA III. 



Ka Holo Ana o Umi e Kaua ia Piilani, ke 'Lii o Maui. 



A makaukau na waa, holo mai la lakou mai Waipio mai a pae ma Kapueokahi 

 i Maui. Ma keia holo ana o na waa, iia komo ka maka mua o na waa ma Kapueokahi 

 ma Hana, Maui, a o ka maka hope o na waa, ma ke awa o Waipio i Hawaii. 



